# Jurnalul Oficial C 105A/4 ap

| | ISSN 1977-1029 |
| --- | --- |
| Jurnalul Oficial
  al Uniunii Europene | C 105A |
| | |
| Ediţia în limba română | Comunicări şi informări | Anul 604 aprilie 2017 |

ISSN 1977-1029

Jurnalul Oficial

al Uniunii Europene

C 105A

Ediţia în limba română

Comunicări şi informări

Anul 604 aprilie 2017

---

| Informarea nr. | Cuprins | Pagina |
| --- | --- | --- |
| | V   Anunţuri |
| | PROCEDURI ADMINISTRATIVE |
| | Comisia Europeană |
| 2017/C 105 A/01 | Direcția Generală Informatică (DIGIT) — Anunț de post vacant pentru funcția de director (gradul AD 14) – Luxemburg [Articolul 29 alineatul (2) din Statutul funcționarilor] COM/2017/10372 | 1 |

Informarea nr.

Cuprins

Pagina

V   Anunţuri

PROCEDURI ADMINISTRATIVE

Comisia Europeană

2017/C 105 A/01

Direcția Generală Informatică (DIGIT) — Anunț de post vacant pentru funcția de director (gradul AD 14) – Luxemburg [Articolul 29 alineatul (2) din Statutul funcționarilor] COM/2017/10372

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Comisia Europeană

| 4.4.2017 | RO | Jurnalul Oficial al Uniunii Europene | CA 105/1 |
| --- | --- | --- | --- |

4.4.2017

RO

Jurnalul Oficial al Uniunii Europene

CA 105/1

---

Direcția Generală Informatică (DIGIT)

Anunț de post vacant pentru funcția de director (gradul AD 14) – Luxemburg

[Articolul 29 alineatul (2) din Statutul funcționarilor]

COM/2017/10372

(2017/C 105 A/01)

Cine suntem

Direcția Generală Informatică (DIGIT) (https://ec.europa.eu/info/departments/informatics_ro) a Comisiei Europene este responsabilă de gestionarea și coordonarea tehnologiei informației și telecomunicațiilor pentru serviciile Comisiei și, în special, de identificarea, definirea și punerea în aplicare, în strânsă cooperare cu structurile de guvernanță din domeniul IT, a unei viziuni moderne și dinamice în sectorul tehnologiei informației și a unei strategii care să fie pe deplin aliniată la prioritățile generale ale Comisiei.

În prezent, DIGIT se află într-un proces de reorganizare care este preconizat să se încheie în primăvara anului 2017 și care va antrena schimbări în structura organizatorică a direcției și va include o nouă direcție D intitulată „Servicii digitale”. Directorul direcției D va fi responsabil de serviciile digitale pentru administrațiile publice din statele membre. În special, acesta/aceasta va stimula instituirea Polului digital (în strânsă cooperare cu DG CNECT), promovând o dinamică pozitivă pentru a atrage talente în Luxemburg, în domenii esențiale pentru mediul de afaceri și politici. Luând în considerare realizările obținute cu ajutorul programului ISA2, noua direcție D se va concentra pe subiecte precum volumele mari de date, analiza datelor, standardizarea, metadatele (D1), cadrele de interoperabilitate, serviciile publice transfrontaliere și transsectoriale pentru administrațiile publice, întreprinderi și cetățeni (D2) și serviciile transeuropene (D3).

Ce propunem

În cadrul DIGIT, directorul va avea rolul de a furniza orientarea strategică generală și gestionarea direcției, cu responsabilități specifice în ceea ce privește inițiativele și acțiunile orientate spre exterior în cadrul stabilit prin declarația de misiune și prin programul anual de lucru ale direcției generale.

Echipa responsabilă de înființarea Polului digital: O mică echipă care se subordonează în mod direct directorului va fi responsabilă de înființarea și dezvoltarea Polului digital în Luxemburg, până în 2020. Polul digital va fi elaborat în strânsă cooperare cu DG CNECT și cu alte direcții generale principale, cum ar fi OP, ESTAT și JRC. În acest sens, direcția își va asuma un rol determinant în ceea ce privește transformarea Comisiei într-o forță pentru dezvoltarea digitală în Europa, prin consolidarea poziției Luxemburgului de platformă pentru inovarea digitală în infrastructuri informatice de înaltă performanță, instrumentele legate de volumele mari de date și analiza acestora din urmă, modernizarea sectorului public și soluțiile informatice.

O unitate din cadrul direcției va fi răspunzătoare pentru dezvoltarea și integrarea unui domeniu care face obiectul unei cereri din ce în ce mai mari privind analiza datelor și gestionarea informațiilor și a cunoștințelor (inclusiv instrumentele de colaborare), în special în ceea ce privește volumele mari de date, în vederea utilizării lor atât în cadrul Comisiei, cât și în sectorul public. Acesta este un domeniu emergent cu potențial ridicat și va fi creat prin fuziunea capacităților existente. Acest lucru va necesita o strânsă cooperare cu părțile interesate externe și interne din cadrul Comisiei, precum și o cooperare intensă cu DG CNECT.

Directorul direcției D va gestiona, de asemenea, programul ISA2 (http://ec.europa.eu/isa/), care facilitează schimbul eficace de informații la nivel transfrontalier și transsectorial între administrațiile publice ale statelor membre. Programul ISA2 contribuie la activitățile din domeniul guvernării electronice ale Comisiei al căror obiectiv este dobândirea eficienței prin intermediul unor servicii digitale noi, inovatoare și mai eficace în cadrul pieței unice digitale.

Acesta prezidează Grupul de coordonare ISA2 și ghidează, în colaborare cu administrațiile statelor membre, elaborarea, comunicarea și punerea în aplicare a politicii în materie de interoperabilitate.

Unitatea consacrată sistemelor transeuropene va fi responsabilă pentru furnizarea sigură, caracterizată printr-o mare disponibilitate, a serviciilor de rețea TESTA-ng („servicii transeuropene de telematică între administrații” – Trans European Services for Telematics between Administrations), care constituie coloana vertebrală a rețelei europene pentru schimbul de date între o gamă largă de administrații publice.

Rețeaua utilizează protocoale de internet (IP) pentru a asigura o acoperire universală, însă este exploatată de către Comisia Europeană, separat de internet. Pe lângă furnizarea unei performanțe garantate și a unor niveluri ridicate de securitate, aceasta este interconectată cu toate instituțiile UE și rețelele naționale. În cadrul acestei rețele pot fi schimbate atât informații neclasificate, cât și informații clasificate.

Directorul îl reprezintă pe directorul general în cadrul evenimentelor externe și interne relevante pentru direcție.

Directorul își desfășoară activitatea la Luxemburg, întocmai ca majoritatea unităților direcției pe care o conduce.

Profilul căutat

Postul necesită:

| — | capacitatea de a stabili și de a menține relații excelente cu alte servicii ale Comisiei, cu alte instituții, alte organisme europene și cu administrațiile naționale; capacitatea de a defini și de a urmări punerea în practică, împreună cu administrațiile statelor membre, a strategiilor de interoperabilitate în ceea ce privește serviciile digitale transfrontaliere și transsectoriale; |
| --- | --- |

—

capacitatea de a stabili și de a menține relații excelente cu alte servicii ale Comisiei, cu alte instituții, alte organisme europene și cu administrațiile naționale; capacitatea de a defini și de a urmări punerea în practică, împreună cu administrațiile statelor membre, a strategiilor de interoperabilitate în ceea ce privește serviciile digitale transfrontaliere și transsectoriale;

| — | autoritate și carismă, pentru a conduce și a insufla motivație unei echipe numeroase, în continuă schimbare, alcătuită din profesioniști cu un înalt nivel de competență în domeniul informatic și administrativ; aptitudini excelente de management și capacitatea de a conduce o organizație orientată spre servicii, într-un mediu multicultural. Abilitate și experiență demonstrate pentru a înțelege provocările cu care se confruntă organizațiile mari în ceea ce privește conceperea, dezvoltarea și evoluția unor sisteme de informații la nivel de organizație care să fie în concordanță cu necesitățile activităților desfășurate; |
| --- | --- |

—

autoritate și carismă, pentru a conduce și a insufla motivație unei echipe numeroase, în continuă schimbare, alcătuită din profesioniști cu un înalt nivel de competență în domeniul informatic și administrativ; aptitudini excelente de management și capacitatea de a conduce o organizație orientată spre servicii, într-un mediu multicultural. Abilitate și experiență demonstrate pentru a înțelege provocările cu care se confruntă organizațiile mari în ceea ce privește conceperea, dezvoltarea și evoluția unor sisteme de informații la nivel de organizație care să fie în concordanță cu necesitățile activităților desfășurate;

| — | experiență dovedită în planificarea și gestionarea cu eficacitate a resurselor umane (echipe numeroase) și a bugetelor; |
| --- | --- |

—

experiență dovedită în planificarea și gestionarea cu eficacitate a resurselor umane (echipe numeroase) și a bugetelor;

| — | excelente aptitudini interpersonale și de comunicare; |
| --- | --- |

—

excelente aptitudini interpersonale și de comunicare;

| — | capacitatea de a stabili și de a susține parteneriatele cu personalul de conducere de nivel superior al Comisiei, acestea fiind esențiale pentru exploatarea potențialului de modernizare a instituției oferit de tehnologia informației; |
| --- | --- |

—

capacitatea de a stabili și de a susține parteneriatele cu personalul de conducere de nivel superior al Comisiei, acestea fiind esențiale pentru exploatarea potențialului de modernizare a instituției oferit de tehnologia informației;

| — | pregătire și experiență practică dovedite în ceea ce privește coordonarea unor proiecte ample, inclusiv în ceea ce privește arhitectura, planificarea, gestionarea proiectelor și controlul de calitate a prestațiilor; |
| --- | --- |

—

pregătire și experiență practică dovedite în ceea ce privește coordonarea unor proiecte ample, inclusiv în ceea ce privește arhitectura, planificarea, gestionarea proiectelor și controlul de calitate a prestațiilor;

| — | aptitudini analitice excelente, capacitatea de a identifica aspectele esențiale, de a elabora și a formula obiective strategice și de a le transpune în propuneri de acțiune concrete; |
| --- | --- |

—

aptitudini analitice excelente, capacitatea de a identifica aspectele esențiale, de a elabora și a formula obiective strategice și de a le transpune în propuneri de acțiune concrete;

| — | capacitatea de a comunica eficient cu părțile interesate interne și externe. |
| --- | --- |

—

capacitatea de a comunica eficient cu părțile interesate interne și externe.

Criterii obligatorii (criterii de eligibilitate)

Pentru a fi luați în considerare pentru etapa de selecție, candidații trebuie să îndeplinească, până la data-limită de depunere a candidaturilor, următoarele criterii formale:

Cetățenie: candidații trebuie să fie cetățeni ai unuia dintre statele membre ale Uniunii Europene.

Titlu sau diplomă universitară: candidații trebuie să aibă:

| (i) | fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin 4 ani; |
| --- | --- |

(i)

fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin 4 ani;

| (ii) | fie un nivel de studii corespunzător unui ciclu complet de studii universitare absolvite cu diplomă și o experiență profesională adecvată de cel puțin 1 an, atunci când durata normală a studiilor universitare respective este de cel puțin 3 ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos). |
| --- | --- |

(ii)

fie un nivel de studii corespunzător unui ciclu complet de studii universitare absolvite cu diplomă și o experiență profesională adecvată de cel puțin 1 an, atunci când durata normală a studiilor universitare respective este de cel puțin 3 ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos).

Experiență profesională: candidații trebuie să aibă cel puțin 15 ani de experiență postuniversitară la un nivel la care pot avea acces pe baza calificărilor menționate anterior.

Experiență într-o funcție de conducere: cel puțin 5 ani din această experiență profesională trebuie să fi fost dobândiți într-o funcție de conducere la nivel înalt (1) și ar trebui să aibă legătură directă cu un domeniu relevant pentru acest post.

Cunoștințe lingvistice: candidații trebuie să cunoască temeinic una dintre limbile oficiale ale Uniunii Europene (2) și să cunoască satisfăcător o altă limbă oficială a UE. Comitetele de selecție vor verifica în cadrul interviului (interviurilor) dacă respectivii candidați respectă cerința legată de cunoașterea satisfăcătoare a unei alte limbi oficiale a UE. În acest scop, o parte a interviului s-ar putea desfășura în limba respectivă.

Limită de vârstă: candidații trebuie să nu fi împlinit încă vârsta standard de pensionare, care pentru funcționarii Uniunii Europene corespunde sfârșitului lunii în cursul căreia persoana în cauză împlinește 66 de ani [a se vedea articolul 52 litera (a) din Statutul funcționarilor] (3).

Independență și declarația de interese

Înainte de a-și prelua atribuțiile, candidații trebuie să dea o declarație prin care se angajează să acționeze în mod independent, în interesul public, precum și o declarație cu privire la orice interese despre care s-ar putea considera că le afectează independența.

Numirea și condițiile de încadrare în muncă

Directorul va fi selectat și numit de Comisia Europeană în conformitate cu procedurile de selecție și recrutare ale acesteia [a se vedea, de asemenea, Documentul sinoptic privind politica referitoare la înalții funcționari – Compilation Document on Senior Officials Policy
   (4)]. În cadrul procedurii de selecție, candidații care au fost invitați la un interviu cu Comitetul consultativ privind numirile al Comisiei vor trebui ca, înaintea acestui interviu, să participe la probele din etapa „centru de evaluare”, sub supravegherea unor consultanți externi din domeniul recrutării.

Din motive funcționale și pentru a finaliza procedura de selecție cât mai rapid posibil, atât în interesul candidaților, cât și al instituției, procedura de selecție se va desfășura numai în limba engleză și/sau în limba franceză (5).

Salariul și condițiile de încadrare în muncă sunt cele prevăzute în Statutul funcționarilor pentru funcționarii cu gradul AD 14 ai Uniunii Europene. Candidații trebuie să aibă în vedere condiția menționată în Statutul funcționarilor conform căreia toți noii angajați trebuie să încheie cu succes o perioadă de probă de 9 luni.

Directorul își desfășoară activitatea la Luxemburg.

Egalitatea de șanse

Comisia Europeană aplică o politică activă a egalității de șanse menită să sporească în continuare numărul femeilor care ocupă funcții de conducere, încurajând, în mod deosebit, candidaturile din partea femeilor.

Procedura de depunere a candidaturii

Înainte de a vă depune candidatura, verificați cu atenție dacă îndepliniți toate criteriile de eligibilitate („Criterii obligatorii”), în special cele privind tipurile de diplome, experiența profesională și competențele dumneavoastră lingvistice. Neîndeplinirea oricăreia dintre cerințele de eligibilitate duce la excluderea automată din cadrul procedurii de selecție.

Dacă doriți să vă depuneți candidatura, trebuie să vă înscrieți prin internet, la adresa:

https://ec.europa.eu/dgs/human-resources/seniormanagementvacancies/

și să urmați instrucțiunile menționate la această adresă cu privire la diferitele etape ale procedurii.

Trebuie să aveți o adresă de e-mail valabilă. Aceasta va servi la identificarea înscrierii dumneavoastră și ne va permite să vă contactăm pe parcursul diferitelor etape ale procedurii de selecție. Prin urmare, vă rugăm să informați Comisia Europeană cu privire la orice modificare a adresei dumneavoastră de e-mail.

Pentru a vă finaliza candidatura, va trebui să încărcați un CV în format PDF și să completați online o scrisoare de intenție (de maximum 8 000 de caractere). Din motive funcționale și pentru a finaliza procedura de selecție cât mai rapid posibil, atât în interesul candidaților, cât și al instituțiilor, CV-ul și scrisoarea de intenție trebuie să fie redactate în limba engleză, franceză sau germană.

După finalizarea înscrierii online, veți primi un mesaj electronic de confirmare a înregistrării candidaturii dumneavoastră. Mesajul electronic conține, de asemenea, un număr de înregistrare care va fi numărul de referință personal pentru toate aspectele legate de candidatura dumneavoastră. În cazul în care nu primiți un mesaj de confirmare, candidatura dumneavoastră nu a fost înregistrată!

Vă atragem atenția asupra faptului că nu este posibil să urmăriți online evoluția candidaturii dumneavoastră. Veți fi contactat(ă) direct de Comisia Europeană cu privire la stadiul candidaturii dumneavoastră.

Dacă aveți un handicap care vă împiedică să vă înscrieți online, vă puteți depune dosarul de candidatură (CV și scrisoare de intenție) pe suport de hârtie, prin scrisoare recomandată, la următoarea adresă: Commission européenne, Direction générale des ressources humaines et de la sécurité, Unité „Encadrement supérieur & CCN”, SC11 8/59, 1049 Bruxelles/Brussel, BELGIQUE/BELGIË, indicând în mod clar referința: Post vacant de director în cadrul DG DIGIT (COM/2017/10372), scrisoarea recomandată având data poștei anterioară sau cel mult echivalentă cu data-limită de înscriere. Orice corespondență ulterioară între dumneavoastră și Comisie se va purta prin intermediul poștei. În acest caz, trebuie să includeți în dosarul de candidatură un certificat emis de un organism competent, care să ateste handicapul dumneavoastră. De asemenea, ar trebui să specificați pe o foaie de hârtie separată orice măsură specială pe care o considerați necesară pentru a vă facilita participarea la procedura de selecție.

În cazul în care aveți nevoie de mai multe informații și/sau întâmpinați probleme de ordin tehnic, vă rugăm să trimiteți un e-mail la următoarea adresă: HR-SM-Vacancies@ec.europa.eu.

Data-limită

Data-limită pentru înscriere este 12 mai 2017, ora 12.00, ora Bruxelles-ului. Înscrierea online nu va mai fi posibilă ulterior.

Este responsabilitatea dumneavoastră să finalizați înscrierea online în timp util. Vă recomandăm cu insistență să nu așteptați până în ultimele zile ale perioadei de depunere a candidaturilor, întrucât traficul intens pe internet sau o problemă de conectare la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluați întregul proces. Odată expirat termenul-limită pentru efectuarea înscrierii, nu veți mai putea introduce niciun fel de date. Nu se acceptă înscrierile tardive.

Informații importante pentru candidați

Se atrage atenția candidaților asupra faptului că deliberările comitetelor de selecție sunt confidențiale. Li se interzice candidaților sau oricărei alte persoane care acționează în numele lor să stabilească contacte directe sau indirecte cu membrii acestor comitete.

Protecția datelor cu caracter personal

Comisia se va asigura că datele cu caracter personal ale candidaților sunt prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (6).

---

(1)  În CV-urile lor, candidații ar trebui să indice, cel puțin pentru perioada de 5 ani în cursul căreia a fost dobândită experiența într-o funcție de conducere la nivel înalt: 1. denumirea și natura funcțiilor de conducere deținute; 2. numărul de angajați avuți în subordine în perioada în care au deținut funcțiile respective; 3. dimensiunea bugetelor gestionate; și 4. numărul nivelurilor ierarhice superioare și inferioare, precum și numărul de posturi existente la același nivel ierarhic cu cel al candidatului.

(2)  http://ec.europa.eu/education/official-languages-eu-0_ro.

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:RO:PDF .

(4)  http://ec.europa.eu/civil_service/docs/official_policy_ro.pdf.

(5)  Comitetul de selecție se va asigura că vorbitorii nativi ai acestor limbi nu vor beneficia de un avantaj necuvenit.

(6)  JO L 8, 12.1.2001, p. 1.

---